53. ΝΟΜΟΣ υπ' αριθ. 389 της 21/27 Ιουλ. 1976 (ΦΕΚ Α' 195) Περί καθορισμού του ύψους της επιχορηγήσεως προς την Ιεράν Σύνοδον της Εκκλησίας της Ελλάδος, δια την αντιμετώπισιν δαπανών λειτουργίας των Σχολείων Εκκλησιαστικής Εκπαιδεύσεως. Άρθρ.1.-1.Η, κατά τας διατάξεις του άρθρ. 7 του Ν.Δ. 876/1971 "περί υπαγωγής της Δημοσίας Εκκλησιαστικής Εκπαιδεύσεως εις την Εκκλησίαν της Ελλάδος και άλλων τινών συναφών διατάξεων" (ανωτ. αριθ. 28) παρεχομένη εις την Διαρκή Ιεράν Σύνοδον της Εκκλησίας της Ελλάδος ετησία κρατική επιχορήγησις καθορίζεται, από του έτους 1976, εις δραχ. 25.000.000. 2.Δια κοινής αποφάσεως των Υπουργών Εθνικής Παιδείας και Θρησκευμάτων και Οικονομικών, δύναται η επιχορήγησις αύτη να αυξομειούται αναλόγως των εκάστοτε αναγκών της Εκκλησιαστικής Εκπαιδεύσεως. Άρθρ.2.-Η ισχύς του παρόντος Νόμου άρχεται από της δημοσιεύσεως αυτού δια της Εφημερίδος της Κυβερνήσεως. 33.Δ.γ.53 Εκκλησιαστικές Σχολές 